### LAZDIJŲ RAJONO SAVIVALDYBĖS STRATEGINIO PLANAVIMO KOMISIJOS

### 2019 METŲ VEIKLOS ATASKAITA

**I. KOMISIJOS SUDĖTIS**

Lazdijų rajono savivaldybės (toliau – Savivaldybė) strateginio planavimo komisija (toliau – Komisija) sudaryta siekiant kontroliuoti ir prižiūrėti Savivaldybės strateginių planavimo dokumentų rengimą ir įgyvendinimą, spręsti su Savivaldybės strateginio planavimo proceso vykdymu susijusias problemas, teikti siūlymus dėl jo įgyvendinimo ir tobulinimo bei koordinuoti ir kontroliuoti Savivaldybės administracijos strateginio planavimo darbo grupės veiklą.

Komisija sudaryta Lazdijų rajono savivaldybės tarybos 2015 m. birželio 29 d. sprendimu Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“ iš 8 narių Lazdijų rajono savivaldybės tarybos kadencijos laikotarpiui, paskiriant Komisijos pirmininką.

**II. KOMISIJOS VEIKLA**

Komisija savo veikloje vadovaujasi Lietuvos Respublikos Konstitucija, Lietuvos Respublikos Seimo priimtais įstatymais, Lietuvos Respublikos Prezidento dekretais, kitais Lietuvos Respublikos teisės aktais, Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“ patvirtintu Lazdijų rajono savivaldybės tarybos veiklos reglamentu bei Lazdijų rajono savivaldybės strateginio planavimo komisijos nuostatais, patvirtintais Lazdijų rajono savivaldybės tarybos 2015 m. birželio 29 d. sprendimu Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“.

Pagrindinė Komisijos veiklos forma yra posėdžiai.

Ataskaitiniu laikotarpiu, Savivaldybės tarybos 2019 m. birželio 21 d. sprendimu Nr. 5TS-47 „Dėl Lazdijų rajono savivaldybės tarybos 2015 m. birželio 29 d. sprendimo Nr. 5TS-74 „Dėl Lazdijų rajono savivaldybės strateginio planavimo komisijos ir jos nuostatų patvirtinimo“ pakeitimo“, buvo sudaryta naujos sudėties Lazdijų rajono savivaldybės strateginio planavimo komisija 9 kadencijos tarybos įgaliojimų laikui iš 8 narių:

1. Ausma Miškinienė, Lazdijų rajono savivaldybės merė;

2. Audrius Klėjus, Lazdijų rajono savivaldybės mero pavaduotojas;

3. Benius Rūtelionis, Lazdijų rajono savivaldybės tarybos narys;

4. Jūratė Juodzevičienė, Lazdijų rajono savivaldybės tarybos narė;

5. Jurgita Kurauskienė, Lazdijų rajono savivaldybės tarybos narė;

6. Romas Leščinskas, Lazdijų rajono savivaldybės tarybos narys;

7. Albinas Žymančius, Lazdijų rajono savivaldybės tarybos narys;

8. Justas Pankauskas, Lazdijų rajono savivaldybės tarybos narys.

Lazdijų rajono savivaldybės merė Ausma Miškinienė paskirta Komisijos pirmininke, savivaldybės mero pavaduotojas Audrius Klėjus – Komisijos pirmininko pavaduotoju.

Ataskaitiniu laikotarpiu Komisijai nebuvo pateikta svarstyti klausimų, pasiūlymų ar pastabų dėl strateginio planavimo proceso, planavimo dokumentų ir juose pateiktų planuojamų įgyvendinti priemonių, vertinimo kriterijų, planuojamų priemonėms įgyvendinti asignavimų. Sušauktų Komisijos posėdžių dėl nurodytų priežasčių nebuvo.

Atsižvelgiant į Komisijos nuostatuose nurodytą Komisijos uždavinį – kontroliuoti ir prižiūrėti Savivaldybės strateginių planavimo dokumentų rengimą ir įgyvendinimą – 2019 m. buvo parengtas ir įgyvendinamas Lazdijų rajono savivaldybės 2019–2021 metų strateginis veiklos planas, patvirtintas Lazdijų rajono savivaldybės tarybos 2019 m. vasario 21 d. sprendimu Nr. 5TS-1577 ,,Dėl Lazdijų rajono savivaldybės 2019–2021 m. strateginio veiklos plano patvirtinimo“. Taip pat įgyvendinamas Lazdijų rajono savivaldybės 2011–2020 metų strateginis plėtros planas, patvirtintas Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“.

Lazdijų rajono savivaldybės 2019–2021 metų strateginio veiklos plano strateginių tikslų vertinimo (efekto) kriterijų pasiekimo rezultatai:

1. Strateginio tikslo (kodas 01) „Užtikrinti darnų verslo, žemės ūkio ir turizmo vystymąsi, didinti užimtumą“ vertinimo kriterijų (1 diagrama):

* Kriterijaus Nr. E-01-01 „Tiesioginės užsienio investicijos, tenkančios vienam gyventojui, sieks 15 Eur“ faktinė pasiekta reikšmė – 14 Eur (naujausiais, 2018 m. Lietuvos statistikos departamento duomenimis);
* Kriterijaus Nr. E-01-02 „Veikiančių ūkio subjektų skaičius sieks 310“ faktinė pasiekta reikšmė – 317 veikiančių ūkio subjektų.

1 diagrama. Strateginio tikslo (kodas 01) vertinimo kriterijų duomenys

2. Strateginio tikslo (kodas 02) „Gerinti ir plėtoti patrauklią gyvenamąją aplinką“ vertinimo kriterijų (2 diagrama):

* Kriterijaus Nr. E-01-03 „Turistų skaičius Lazdijų rajono savivaldybėje kasmet didėja 2 procentais“ faktinė pasiekta reikšmė – 0,8 proc.;
* Kriterijaus Nr. E-02-01 „Renovuotų daugiabučių namų savivaldybėje dalis sieks 30 procentų“ faktinė pasiekta reikšmė – 17 proc.;
* Kriterijaus Nr. E-02-02 „Vietinės reikšmės automobilių kelių su patobulinta danga dalis sieks 12 procentų“ faktinė pasiekta reikšmė – 12 proc.

2 diagrama. Strateginio tikslo (kodas 02) vertinimo kriterijų duomenys

3. Strateginio tikslo (kodas 03) „Užtikrinti švietimo, kultūros ir sporto plėtrą ir kokybę, socialinį saugumą, sveikatos priežiūrą“ vertinimo kriterijų (3 diagrama):

* Kriterijaus Nr. E-03-01 „Bendras savivaldybės gyventojų vertinimas apie administracijos darbo kokybę gerėja 5 procentais“ faktinė pasiekta reikšmė – 14 proc.;
* Kriterijaus Nr. E-03-02 „Bendras savivaldybės gyventojų vertinimas apie švietimo paslaugų kokybę savivaldybėje gerėja 2 procentais“ faktinė pasiekta reikšmė – 5 proc.;
* Kriterijaus Nr. E-03-03 „Bendras savivaldybės gyventojų vertinimas apie sveikatos paslaugų kokybę savivaldybėje gerėja 2 procentais“ faktinė pasiekta reikšmė – 7,5 proc.

3 diagrama. Strateginio tikslo (kodas 03) vertinimo kriterijų duomenys

Komisija, vykdydama jai iškeltus tikslus ir pavestus uždavinius, 2020 metais planuoja aktyviai vykdyti Lazdijų rajono savivaldybės strateginio planavimo proceso kontrolę ir priežiūrą, teikti pastabas ir pasiūlymus dėl strateginio planavimo dokumentų rengimo bei įgyvendinimo.

Komisijos pirmininkė Ausma Miškinienė